เด้งรองเลขาธิการ กพฐ.ทำงานสะดุด
กมล ตั้งที่ปรึกษาช่วยปฏิบัติหน้าที่แทน nลุ้นเดือนหน้า ครม.คลอดรองใหม่,เมื่อวันที่ 26 มิ.ย. ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรี ในฐานะหัวหน้าคณะรักษาความสงบแห่งชาติ (คสช.) ได้ใช้อำนาจ คสช.มาตรา 44 ให้นายรังสรรค์ มณีเล็ก รองเลขาธิการ กพฐ.หยุดปฏิบัติหน้าที่ในตำแหน่งเดิม ส่งผลให้ตำแหน่งรองเลขาธิการ กพฐ.ว่างลงอีก 1 ตำแหน่ง จากเดิมที่ว่างอยู่แล้ว 1 ตำแหน่ง ซึ่งตนเกรงว่าอาจทำให้การบริหารงานของสำนักงานคณะกรรมการการศึกษาขั้นพื้นฐาน (สพฐ.) เกิดความล่าช้า ด้วยเหตุนี้ตนจึงได้ลงนามในคำสั่ง สพฐ.เพื่อมอบอำนาจให้ข้าราชการมาช่วยปฏิบัติราชการแทน ดังนี้ 1.นายเอนก รัตน์ปิยะภาภรณ์ ที่ปรึกษาด้านเทคโนโลยีเพื่อการเรียนการสอน รับผิดชอบ และวินิจฉัยสั่งการ และปฏิบัติราชการแทนเลขาธิการ กพฐ.ในสำนักอำนวยการสำนักนโยบายและแผนการศึกษาขั้นพื้นฐาน สำนักการคลังและทรัพย์สิน ศูนย์เฉพาะกิจคุ้มครองและช่วยเหลือเด็กนักเรียน และปฏิบัติงานร่วมกันหรือสนับสนุนการปฏิบัติงานของหน่วยงานอื่นที่เกี่ยวข้องหรือได้รับมอบหมาย,เลขาธิการ กพฐ.กล่าวอีกว่า 2.นางวัฒนาพร ระงับทุกข์ ที่ปรึกษาด้านมาตรฐานการศึกษา ให้รับผิดชอบ และวินิจฉัยสั่งการและปฏิบัติราชการแทนเลขาธิการ กพฐ.ในสำนักพัฒนาการศึกษาเขตพัฒนาพิเศษเฉพาะกิจจังหวัดชายแดนใต้ สำนักบริหารงานการศึกษาภาคบังคับ ศูนย์บริหารโครงการพัฒนาโรงเรียนจุฬาภรณราชวิทยาลัยให้เป็นโรงเรียนวิทยาศาสตร์ภูมิภาค และปฏิบัติงานร่วมกันหรือสนับสนุนการปฏิบัติงานของหน่วยงานอื่นที่เกี่ยวข้องหรือได้รับมอบหมาย อย่างไรก็ตาม ในวันที่ 1 ก.ค.นี้ สพฐ.จะมีการสอบตำแหน่งผู้ช่วยเลขาธิการ กพฐ.อีก 2 ตำแหน่ง ซึ่งจะทำให้การขับเคลื่อนงานการศึกษาขั้นพื้นฐานมีคุณภาพมากขึ้น และคาดว่าภายใน 1-2 สัปดาห์นี้คณะรัฐมนตรี (ครม.) น่าจะมีการพิจารณาอนุมัติตำแหน่งรองเลขาธิการ กพฐ. 1 ตำแหน่งที่ตนได้เคยเสนอรายชื่อไปแล้ว.
ดร.กมล รอดคล้าย เลขาธิการคณะกรรมการการศึกษาขั้นพื้นฐาน (กพฐ.) เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรี ในฐานะหัวหน้าคณะรักษาความสงบแห่งชาติ (คสช.) ได้ใช้อำนาจ คสช.มาตรา 44
กมล รอดคล้าย,ประยุทธ์ จันทร์โอชา,รังสรรค์ มณีเล็ก,วินิจฉัย,เด้งรองเลขาธิการ,วัฒนาพร ระงับทุกข์,ไทยรัฐฉบับพิมพ์